**ПРЕДЛОГ**

**ИЗМЕНЕ И ДОПУНЕ СТАТУТА**

|  |  |  |
| --- | --- | --- |
| **Члан** | **Текст важећег СТАТУТА који је заведен под бр. 402/2011 од 15.09.2011 и који се мења** (црвено) | **Нови текст СТАТУТА** (црвено) |
| Члан 2 | CIGRE СРБИЈА има седиште у Београду, улица Балканска бр.13. | CIGRE СРБИЈА има седиште у Београду, улица Војводе Степе бр. 412. |
| Члан 12 | Чланови CIGRE СРБИЈA могу бити:   1. индивидуални чланови – стручњаци у областима којима се бави CIGRE СРБИЈA;    1. колективни чланови (правна лица):       * јавна или приватна предузећа и привредна друштва из области енергетике, индустрије или трговине,       * високе или више образовне установе,       * истраживачке установе, институти и лабораторије,       * владине установе и агенције, или       * научна и техничка удружења; 2. почасни индивидуални чланови. | Чланови CIGRE СРБИЈA могу бити:   1. индивидуални чланови – стручњаци у областима којима се бави CIGRE СРБИЈA; 2. колективни чланови (правна лица):    * + јавна или приватна предузећа и привредна друштва из области енергетике, индустрије или трговине,      + високе или више образовне установе,      + истраживачке установе, институти и лабораторије,      + владине установе и агенције, или      + научна и техничка удружења; 3. колективни чланови - Генерални покровитељи CIGRE Србија;    * + предузећа и привредна друштва која су заинтересована да уплатом ове чланарине учествују у активностима и финансирању рада удружења CIGRE Србија; 4. почасни индивидуални чланови. |
| Члан 14 | Основна права и обавезе чланова су:   * + - да покрећу иницијативе од интереса за рад CIGRE СРБИЈA,     - да бирају и буду бирани у тела CIGRE СРБИЈA,     - да могу бити чланови студијских комитета,     - да могу учествовати у раду радних група, непосредно или преко својих представника,     - да буду информисани о раду CIGRE СРБИЈA,     - да поштују и да се придржавају одредаба Статута и других аката CIGRE СРБИЈA, норматива, стандарда и осталих докумената, које донесе или усвоји CIGRE СРБИЈA,     - да активно учествују у раду CIGRE СРБИЈA,     - да се придржавају одлука органа CIGRE СРБИЈA,     - да извршавају задатке и остварују циљеве CIGRE СРБИЈA,     - да уредно плаћају чланарину,   да извршавају и друге обавезе у вези са чланством у CIGRE СРБИЈA. | Основна права и обавезе чланова су:   * + - да покрећу иницијативе од интереса за рад CIGRE СРБИЈA,     - да бирају и буду бирани у тела CIGRE СРБИЈA,     - да могу бити чланови студијских комитета,     - да могу учествовати у раду радних група, непосредно или преко својих представника,     - да буду информисани о раду CIGRE СРБИЈA,     - да поштују и да се придржавају одредаба Статута и других аката CIGRE СРБИЈA, норматива, стандарда и осталих докумената, које донесе или усвоји CIGRE СРБИЈA,     - да активно учествују у раду CIGRE СРБИЈA,     - да се придржавају одлука органа CIGRE СРБИЈA,     - да извршавају задатке и остварују циљеве CIGRE СРБИЈA,     - да уредно плаћају чланарину (изузев почасних чланова и неких индивидуалних случајева везаних за стручни рад чланова посматрача у Студијским комитетима),     - да извршавају и друге обавезе у вези са чланством у CIGRE СРБИЈA.   Поред права и обавеза наведених у првом ставу, колективни чланови - Генерални покровитељи CIGRE Србија стичу право колективног члана CIGRE Србија и генералног покровитеља на свим скуповима (саветовањима, симпозијума и сл.) које организује CIGRE Србија у текућој години, и учествују у финансирању редовних активности удружења CIGRE Србија. |
| Члан 23 | Извршни одбор обавља следеће послове:   * управља радом CIGRE СРБИJA између два заседања Скупштине, * … * доноси: * Правилник о унутрашњој организацији и систематизацији послова Секретаријата, * Правилник о раду Студијских комитета, * Правилник о раду саветовања и других научно – стручних скупова, * Правилника о организацији симпозијума и колоквијума, * Правилник о рачуноводству и рачуноводственим политикама, * Правилник о признањима, * Пословник о раду Извршног одбора,   и друга општа акта чије доношење није у надлежности Скупштине CIGRE СРБИJA,   * ... * предлаже почасне чланове CIGRE СРБИJA, * ... * доноси одлуке по приговорима лица којима је оспорено право на учлањење. | Извршни одбор обавља следеће послове:   * управља радом CIGRE СРБИJA између два заседања Скупштине, * ... * доноси: * Правилник о унутрашњој организацији и систематизацији послова Секретаријата, * Правилник о раду Студијских комитета, * Правилник о раду саветовања и других научно – стручних скупова, * Правилника о организацији симпозијума и колоквијума, * Правилник о рачуноводству и рачуноводственим политикама, * Правилник о начину и роковима вршења пописа и усклађивања књиговодственог стања са стварним стањем CIGRE СРБИJA, * Правилник о признањима, * Правилника о коришћењу, садржају и одржавању интернет сервиса и сервиса друштвених мрежа CIGRE СРБИJA, * Правилник о издавачкој делатности CIGRE СРБИJA, * Пословник о раду Извршног одбора,   и друга општа акта чије доношење није у надлежности Скупштине CIGRE СРБИJA,   * ... * предлаже почасне индивидуалне чланове CIGRE СРБИJA, * … * доноси одлуке по приговорима лица којима је оспорено право на учлањење. |
| Члан 25 | Начин утврђивања предлога Извршног одбора за председника и потпреседника CIGRE СРБИJA:   * Доноси се одлука о покретању поступка за избор председника и потпреседника CIGRE СРБИJA. Одлука може да садржи препоруку институције (министарства, факултета, института или привреде) из које се очекује кандидатура, водећи рачуна да председник и потпреседник не буду из исте институције. * Прикупљају се кандидатуре за избор председника и потпреседника CIGRE СРБИJA, у писаној форми, са кратком радном биографијом и образложењем. * Утврђује се листа кандидата и прослеђује Студијским комитетима на разматрање и изјашњавање. * На основу изјашњавања Студијских комитета, утврђује се коначна листа кандидата за председника и потпреседника CIGRE СРБИJA. Сваки поднети предлог мора бити подржан од најмање 5 студијских комитета, при чему један студијски комитет може предложити или подржати само једног кандидата. Уколико више кандидата испуњава наведени услов, коначна листа кандидата за председника и потпреседника CIGRE СРБИJA мора да има најмање 2 кандидата. * Предлог за избор председника и потпреседника CIGRE СРБИJA подноси се Скупштини CIGRE СРБИJA у писаној форми. | Начин утврђивања предлога Извршног одбора за председника и потпреседника CIGRE СРБИJA:   * Доноси се одлука о покретању поступка за избор председника и потпреседника CIGRE СРБИJA. Доношење одлуке мора бити благовремено, како би се обезбедило потребно време за спровођење изборног поступка. Одлука може да садржи препоруку институције (министарства, факултета, института или привреде) из које се очекује кандидатура. * Прикупљају се кандидатуре за избор председника и потпреседника CIGRE СРБИJA, у писаној форми, са кратком радном биографијом и образложењем. * Утврђује се листа кандидата и прослеђује Студијским комитетима на разматрање и изјашњавање. У случају да има више кандидата, води се рачуна и даје предност кандидатима који испуњавају услов да председник и потпреседник нису из исте институције. * На основу изјашњавања Студијских комитета, утврђује се коначна листа кандидата за председника и потпреседника CIGRE СРБИJA. Сваки поднети предлог мора бити подржан од најмање 5 студијских комитета, при чему један студијски комитет може предложити или подржати само једног кандидата. Уколико више кандидата испуњава наведени услов, коначна листа кандидата за председника и потпреседника CIGRE СРБИJA мора да има најмање 2 кандидата. * Предлог за избор председника и потпреседника CIGRE СРБИJA подноси се Скупштини CIGRE СРБИJA у писаној форми. |
| Члан 26 | Председник CIGRE СРБИJA:   1. представља и заступа CIGRE СРБИJA у земљи и иностранству, 2. одговара за законитост рада CIGRE СРБИJA, 3. предлаже основе пословне политике, програм и план рада CIGRE СРБИJA и предузима мере за њихово спровођење, усклађује рад и активности CIGRE СРБИJA и њених органа; 4. координира и сарађује са другим организацијама; 5. даје пуномоћја другим лицима за представљање и заступање CIGRE СРБИJA у земљи и иностранству; 6. одобрава коришћење средстава CIGRE СРБИЈА; 7. брине о раду Секретаријата CIGRE СРБИJA, закључује и отказује Уговоре о раду са запосленима у Секретаријату CIGRE СРБИJA; 8. обавља и друге послове одређене овим статутом, или другим општим актом CIGRE СРБИJA. | Председник CIGRE СРБИJA:   1. представља и заступа CIGRE СРБИJA у земљи и иностранству, 2. одговара за законитост рада CIGRE СРБИJA, 3. предлаже основе пословне политике, програм и план рада CIGRE СРБИJA и предузима мере за њихово спровођење, усклађује рад и активности CIGRE СРБИJA и њених органа; 4. координира и сарађује са другим организацијама; 5. даје пуномоћја другим лицима за представљање и заступање CIGRE СРБИJA у земљи и иностранству; 6. одобрава коришћење средстава CIGRE СРБИЈА; 7. брине о раду Секретаријата CIGRE СРБИJA, закључује и отказује Уговоре о раду са запосленима у Секретаријату CIGRE СРБИJA; 8. обавља и друге послове одређене овим статутом, или другим општим актом CIGRE СРБИJA. 9. прати рад Судијских комитета и у случајевима неспровођења (ре)избора председника Студијског комитета у складу са прописаним поступком (члан 36) сазива предизборни и изборни састанак Студијског комитета (члан 37). |
| Члан 32 | Радом Секретаријата руководи секретар CIGRE СРБИJA.  Секретара CIGRE СРБИJA и друге запослене у Секретаријату CIGRE СРБИJA бира Извршни одбор на основу предлога Комисије за избор, коју именује Извршни одбор. | Секретаријат има једног запосленог на радном месту: Секретар CIGRE СРБИJA.  Секретара CIGRE СРБИJA бира Извршни одбор на основу предлога Комисије за избор, коју именује Извршни одбор.  На основу одлуке Извршног одбора CIGRE Србија, председник CIGRE Србија са секретаром CIGRE Србија склапа Уговор о раду, на неодређено или одређено време, са пуним или непуним радним временом. |
| Члан 33 | Секретар мора имати високу стручну спрему на студијама другог степена (дипломске академске студије-мастер, специјалистичке академске студије), односно на студијама првог степена (основне академске студије), са знањем енглеског језика, првенствено елктротехничке или друге одговарајуће струке, са провереним стручним и организационим способностима неопходним за обављање ове функције.  Мандат секретара траје четири године и може бити поново биран. Секретар не може да буде лице које је стекло право на пензију по било ком основу. | Секретар мора имати високу стручну спрему на студијама другог степена (дипломске академске студије-мастер, специјалистичке академске студије), односно на студијама првог степена (основне академске студије), да се користи енглеским језиком, првенствено елктротехничке или друге одговарајуће струке, са провереним стручним и организационим способностима неопходним за обављање ове функције.  Секретар не може да буде лице које је стекло право на пензију по било ком основу |
| Члан 34а |  | Студијски комитет се састоји од:   * председника Студијског комитета; * секретара Студијског комитета; * редовних чланова Студијског комитета; * чланова посматрача у Студијском комитету.   Председник, секретар и редовни чланови Студијског комитета морају да буду индивидуални чланови CIGRE СРБИЈА. Број редовних чланова није унапред одређен, али се препоручује да Студијски комитет има око 20 редовних чланова.  Члан посматрач у Студијском комитету се постаје:   * аутоматски на основу административних критеријума (члан 35); * самоиницијативно на основу жеље редовног члана (члан 35); * на захтев члана CIGRE СРБИЈА - кандидата за чланство у Студијском комитету.   Чланови посматрачи су чланови CIGRE СРБИЈА, изузев у случајевима када су на основу административних критеријума аутоматски преведени из редовних у чланове посматраче (члан 35). Рад чланова посматрача је везан искључиво за стручне активности у Студијском комитету или радним групама Студијског комитета, тј. чланови посматрачи не могу:   * да предлажу нове чланове Студијског комитета; * да буду бирани за председника или секретара Студијског комитета; * да учествују у избору председника и секретара Студијског комитета; * да учествују у поступку избора председника и потпреседника CIGRE СРБИЈА; * да учествују у избору запажених радова на скуповима CIGRE СРБИЈА, а из домена рада Студијског комитета. |
| Члан 35 | Студијски комитети су одговорни за решавање специфичних питања из своје надлежности, као и за организацију расправе на стручним скуповима за време одржавања саветовања, симпозијума или колоквијума CIGRE СРБИЈА .  Рад и активности чланова CIGRE СРБИJA у студијским комитетима је добровољан.  Чланови Студијског комитета су индивидуални чланови CIGRE СРБИЈА који се бирају на основу образложеног предлога у писаној форми од стране: научно-истраживачке институције, предузећа, привредног друштва, односно другог правног лица или најмање два члана Студијског комитета. Избор се врши јавним гласањем на седници Студијског комитета за који је поднесена кандидатура. Избор се сматра коначним, ако се за предлог изјасни више од половине присутних чланова Студијских комитета.  Мандат члана Студијских комитета се прекида прекидом чланства у CIGRE СРБИЈА .  Мандат члана Студијских комитета CIGRE СРБИЈА је неограничен уколико члан редовно присуствује седницама Студијског комитета. У случају неприсуствовања на три узастопне седнице Студијског комитета, мандат се аутоматски прекида и може се обновити по процедури која важи за избор чланова Студијских комитета CIGRE СРБИЈА .  Члан CIGRE СРБИJA може бити биран, односно именован највише у два студијска комитета.  Рад студијских комитета уређује се Правилником о раду студијских комитета. | Студијски комитети су одговорни за решавање специфичних питања из своје надлежности, као и за организацију расправе на стручним скуповима за време одржавања саветовања, симпозијума или колоквијума CIGRE СРБИЈА .  Рад и активности чланова CIGRE СРБИJA у студијским комитетима је добровољан.  Избор нових и реизбор постојећих чланова Студијског комитета врши се пре краја сваке године за наредну годину, а потврда чланства у Студијском комитету за текућу годину врши се по истеку рока за плаћање чланарине (члан 13).   1. Избор и реизбор редовних чланова Студијског комитета:  * за нове чланове, на основу образложеног предлога у писаној форми од стране: научно-истраживачке институције, предузећа, привредног друштва, односно другог правног лица или најмање два члана Студијског комитета. За сваког новог кандидата мора се приложити доказ о члансву у CIGRE СРБИЈА у текућој години и кратак CV (Curriculum Vitae) који треба да садржи искуства кандидата, списак послова који имају везе са делатношћи Студијског комитета, актуелну позицију у фирми, назив и адресу фирме у којој је запослен и контакт детаље кандидата. По правилу, запослени нови редовни чланови прилажу писмену сагласност послодавца за његово чланство и рад у Студијском комитету. * за постојеће редовне чланове, на основу извештаја Секретаријата CIGRE СРБИЈА о плаћеној чланарини у текућој години и извештаја секретара Студијског комитета о редовном присуствовању на седницама Студијског комитета. * за постојеће чланове посматраче, на основу усмене или писане изјаве да жели да ради у Студијском комитету као редован члан. Статус члана посматрача се преводи у редовног члана Студијског комитета по процедури која важи за избор нових редовних чланова Студијских комитета CIGRE СРБИЈА.  1. Избор и реизбор чланова посматрача у Студијском комитету:  * за редовне чланове, на основу извештаја Секретаријата CIGRE СРБИЈА о плаћеној чланарини у текућој години и извештаја секретара Студијског комитета о присуствовању на седницама Студијског комитета. Неплаћањем чланарине за текућу годину (члан 13) или у случају неоправдана неприсуствовања на три узастопне седнице Студијског комитета, мандат редовног члана Студијског комитета се аутоматски прекида и редован члан преводи у члана посматрача у Студијском комитету, што се записнички констатује на седници Студијског комитета. * за постојеће чланове посматраче, на основу усмене или писане изјаве да члан жели да и даље ради у Студијском комитету као члан посматрач. * за нове чланове посматраче, на основу писаног захтева члана CIGRE СРБИЈА да жели да ради у Студијском комитету као члан посматрач и кандидат за редовног члана, што се записнички констатује на седници Студијског комитета.   Избор нових чланова (редовних и посматрача) врши се јавним гласањем на седници Студијског комитета за који је поднесена кандидатура. Избор се сматра коначним, ако се за предлог изјасни више од половине присутних редовних чланова Студијских комитета. Новоизаврани чланови студијског комитета ступају на функцију и имају право гласа на првом следећем састанку после избора.  Мандат члана Студијских комитета CIGRE СРБИЈА (редовног или посматрача) је неограничен. Члан Студијског комитета може самоиницијативно по својој жељи да се повуче из рада у Студијском комитету.  Члан CIGRE СРБИJA може бити биран, односно именован највише у два Студијска комитета.  Рад студијских комитета уређује се Правилником о раду студијских комитета. |
| Члан 36 | Сваки студијски комитет бира председника између својих чланова на основу образложеног предлога најмање два члана Студијског комитета.  Начин избора председника студијског комитета је:   * на изборном састанку треба да буде присутно најмање трећина чланова Студијског комитета; * предлози за председника Студијског комитета треба да буду поднесени у писаној форми; * председник се бира тајним гласањем; * да би кандидат био изабран, треба да добије више од дветрећине гласова присутних чланова Студијског комитета; * у случају да је више кандидата и да ни један није добио потребну већину гласова, гласање се понавља само за 2 кандидата који су добили највећи број гласова; * у случају да је више кандидата добило исти највећи број гласова, гласање се понавља само за ове кандидате.   О спроведеном избору за председника студијског комитета води се записник. | Сваки студијски комитет бира председника између својих редовних чланова на основу образложеног предлога најмање два редовна члана Студијског комитета.  Начин избора председника студијског комитета је:   * на изборном састанку треба да буде присутно најмање трећина редовних чланова Студијског комитета; * предлози за председника Студијског комитета треба да буду поднесени у писаној форми; * председник се бира тајним гласањем; * да би кандидат био изабран, треба да добије више од дветрећине гласова присутних редовних чланова Студијског комитета; * у случају да је више кандидата и да ни један није добио потребну већину гласова, гласање се понавља само за 2 кандидата који су добили највећи број гласова; * у случају да је више кандидата добило исти највећи број гласова, гласање се понавља само за ове кандидате.   О спроведеном избору за председника Студијског комитета води се записник. |
| Члан 37 | Мандати председника Студијских комитета CIGRE СРБИЈА трају 4 године и могу бити бирани највише 2 пута.  Престанак мандата председника Студијског комитета може да наступи у случају сопственог захтева (оставке), избора на другу функцију у оквиру CIGRE СРБИЈА , као и других приватних и непредвиђених околности (одласка на рад у иностранство на дужи временски период – преко 1 године, болести, смрти, и др.).  У случају краћег одсуствовања (до годину дана) или других приватних и непредвиђених околности (болести и др.), председника Студијског комитета замењује секретар Студијског комитета.  Председник Студијског комитета је члан Извршног одбора CIGRE СРБИЈА у трајању колико и функција председника. | Мандати председника Студијских комитета CIGRE СРБИЈА трају 4 године и могу бити бирани највише 2 пута.  Председник Студијског комитета је члан Извршног одбора CIGRE СРБИЈА у трајању колико и функција председника.  Престанак мандата председника Студијског комитета наступа и у случају сопственог захтева (оставке), избора на другу функцију у оквиру CIGRE СРБИЈА , као и других приватних и непредвиђених околности (одласка на рад у иностранство на дужи временски период – преко 1 године, болести, смрти, и др.).  У случају краћег одсуствовања (до годину дана) или других приватних и непредвиђених околности (болести и др.), председника Студијског комитета замењује секретар Студијског комитета.  Не потврђивање (реизбор) другог мандата или календарски завршетак другог мандата, аутоматски значи престанак мандата председника Студијског комитета и члана Извршног одбора CIGRE СРБИЈА. У том случају, секретар Студијског комитета привремено преузима послове председника Студијског комитета и члана Извршног одбора CIGRE СРБИЈА.  Уколико актуелни председник није организовао изборни састанак Студијског комитета за потврђивање (реизбор) другог мандата или избор новог председника, секретар Студијског комитета привремено преузима послове председника Студијског комитета и члана Извршног одбора CIGRE СРБИЈА у трајању до годину дана, са обавезом да у наведеном периоду организује изборни састанак Студијског комитета у складу са чланом 36 Статута CIGRE СРБИЈА.  Уколико Студијски комитет не изврши (ре)избор председника по истеку мандата актуелног председника Студијског комитета или за време трајања привремене функције секретара Студијског комитета као председника Студијског комитета, избор новог председника Студијског комитета врши се по следећој процедури:   * председник CIGRE СРБИЈА сазива предизборни састанак Студијског комитета на коме се именују два редовна члана Студијског комитета који у одређеном року треба да предложе новог председника Студијског комитета; * на основу образложеног предлога два редовна члана Студијског комитета, председник CIGRE СРБИЈА сазива изборни састанак Студијског комитета. Поступак гласања и избора новог председника Студијског комитета врши се у складу са чланом 36 Статута CIGRE СРБИЈА |

Предлог измена и допуна Статута CIGRE Србија усвојен је на 109. седници Извршног одбора CIGRE Србија која је одржана 06.04.2017. у Београду.

Београд, 12.04.2017. Председник CIGRE СРБИЈА,

мр Гојко Дотлић